b'\n_START_ARTICLE_\nPrzek\xc5\x82ady Literatur S\xc5\x82owia\xc5\x84skich\n_START_SECTION_\nStruktura in namen revije\n_START_PARAGRAPH_\nGlede na dvosmernost izvajanja raziskav, in sicer dokumentacijsko-dru\xc5\xbeboslovni predpostavki (bibliografija prevodov slovanskih knji\xc5\xbeevnosti v polj\xc5\xa1\xc4\x8dino in poljske knji\xc5\xbeevnosti v druge slovanske jezike ter njihova recepcija) in kriti\xc4\x8dno-interpretacijski predpostavki (namenjeni teoreti\xc4\x8dnim ugotovitvam), so posamezni zvezki izdani v dveh delih. Vsak zvezek je sestavljen iz problemskega in bibliografskega dela v okviru poljsko-slovanskih prevodov (iz poljske knji\xc5\xbeevnosti v bolgar\xc5\xa1\xc4\x8dino, \xc4\x8de\xc5\xa1\xc4\x8dino, hrva\xc5\xa1\xc4\x8dino, makedon\xc5\xa1\xc4\x8dino, slova\xc5\xa1\xc4\x8dino, sloven\xc5\xa1\xc4\x8dino in srb\xc5\xa1\xc4\x8dino) in slovansko-poljskih prevodov (iz slovanskih literatur v polj\xc5\xa1\xc4\x8dino) ter bibliografije prevodov, ki so bili objavljeni po 1990. letu (bibliografija, ki bo zajemala prej\xc5\xa1nje obdobje, bo dopolnjena kasneje). Glavni cilj publikacije, ki je edinstvena in unikatna na slavisti\xc4\x8dnem podro\xc4\x8dju (poleg rusisti\xc4\x8dnega), je prikaz razlik, podobnosti in proces vzajemnega dialoga med slovanskimi kulturami ter tvorjenje osnov za slovansko komparativistiko. Slovanski sosedje se, kljub jezikovnemu sorodstvu, zelo pogosto ne poznajo in so si tuji. Avtorji pogosto na podro\xc4\x8dje svojega zanimanja uvedejo tretjo, neslovansko kulturo glede na sobivanje slovanskih knji\xc5\xbeevnosti v mednarodni komunikaciji, ki je odvisna od politi\xc4\x8dnih, dru\xc5\xbebenih in artisti\xc4\x8dnih pogojev. Revija \xe2\x80\x9ePrzek\xc5\x82ady Literatur S\xc5\x82owia\xc5\x84skich\xe2\x80\x9d sodeluje s poljskimi, raziskovalnimi sredi\xc5\xa1\xc4\x8di, ki se ukvarjajo s prevodi (mdr. Krakov, Poznanj, Vroclav, Bielsko-Bia\xc5\x82a) ter s tujino (Bolgarija, \xc4\x8ce\xc5\xa1ka, Hrva\xc5\xa1ka, Makedonija, Slova\xc5\xa1ka, Slovenija, Srbija). Revija je uvr\xc5\xa1\xc4\x8dena med strokovno pregledane in ocenjevane akademske publikacije, ima \xc5\xa1irok krog bralcev, vzbuja zanimanje tudi v univerzitetnih sredi\xc5\xa1\xc4\x8dih v tujini. Vsak \xc4\x8dlanek vsebuje dva povzetka (v angle\xc5\xa1\xc4\x8dini in v slovanskem jeziku, ki ga dolo\xc4\x8deno besedilo obravnava), sinopsis v angle\xc5\xa1\xc4\x8dini ter klju\xc4\x8dne besede v angle\xc5\xa1\xc4\x8dini in ustreznem slovanskem jeziku.'